[{"text_idx": "#000000", "text": "We aim to make this site as accessible as possible and therefore have provided the settings below to use if you are finding it difficult to view this website. See the SFO Accessibility Statement for more information."}, {"text_idx": "#000001", "text": "Where it is appropriate to provide a Welsh translation, you can switch to Cymraeg. See the Welsh Language Commissioner website for more information."}, {"text_idx": "#000004", "text": "Turn these on below if you are happy with us collecting information on how our site is used, in order for us to improve the overall experience of our website."}, {"text_idx": "#000005", "text": "All other cookies are necessary and therefore by continuing to browse this website, you are agreeing to the usage of these cookies."}, {"text_idx": "#000007", "text": "Cyn chwaraewr pe\u0302l-droed rhyngwladol Cymru a phump arall yn euog mewn cynllun prentisiaeth \u00a35m o dwyll"}, {"text_idx": "#000008", "text": "Heddiw, cafwyd Keith Williams, Paul Sugrue a\u2019r cyn chwaraewr pe\u0302l-droed rhyngwladol i Gymru, Mark Aizlewood, yn euog o dwyll mewn cynllun prentisiaeth \u00a35m a oedd yn targedu colegau, elusennau, clybiau pe\u0302l-droed a chymdeithasau chwaraeon."}, {"text_idx": "#000009", "text": "Yn ogystal, cafwyd Jack Harper yn euog o 2 gyhuddiad yn gysylltiedig a\u0302 cheisio twyllo un coleg, flwyddyn yn ddiweddarach."}, {"text_idx": "#000011", "text": "Gyda\u2019i gilydd, rhedodd y dynion Luis Michael Training Ltd a gymerodd tua \u00a35m o arian cyhoeddus drwy dwyll, arian a glustnodwyd gan yr Asiantaeth Ariannu Sgiliau i greu prentisiaethau i bobl ifanc fregus."}, {"text_idx": "#000012", "text": "Gan gysylltu a\u0302 cholegau addysg fel is-gontractwr, hawliodd Luis Michael Training Ltd y byddai\u2019n darparu gwasanaethau hyfforddiant i greu prentisiaethau hyfforddi pe\u0302l-droed i bobl ifanc. Yn hytrach, aeth y cwmni ati i greu cynllun twyllodrus."}, {"text_idx": "#000013", "text": "Ers ei lansio yn 2009 a thrwy gydol ei fodolaeth, prin iawn, os o gwbl, oedd y ddarpariaeth angenrheidiol a roddodd Luis Michael Training Ltd i brentisiaid iddynt fod yn gymwys fel hyfforddwyr pe\u0302l-droed ac aethant ati hyd yn oed i greu \u2018dysgwyr ffug\u2019, gan ddwyn hunaniaethau er mwyn creu prentisiaid nad oedd yn bodoli."}, {"text_idx": "#000014", "text": "Ymdrechodd y cwmni\u2019n galed i ymddangos fel un dilys, gan hyd yn oed gael eu hyrwyddo gan gyn se\u0302r y byd pe\u0302l-droed fel Ian Rush, a dibynnu ar eu henw adnabyddus i argyhoeddi colegau, clybiau pe\u0302l-droed a phrentisiaid bod eu cynllun yn un gwirioneddol ddilys."}, {"text_idx": "#000015", "text": "Dioddefodd miloedd o bobl ifanc fregus yn sgil y twyll. Wedi eu twyllo rhag cael hyfforddiant gwirioneddol drwy\u2019r cynllun prentisiaeth ffug, ni chafodd y rhan fwyaf ohonynt y cymwysterau a addawyd iddynt wrth gofrestru, na\u2019r swyddi hyfforddi pe\u0302l-droed a addawyd ychwaith. Tynnwyd disgyblion chweched dosbarth i mewn i\u2019r cynllun twyllodrus hyd yn oed, wrth iddynt gael y dasg o gwblhau profion asesu dan enwau\u2019r prentisiaid honedig, er mwyn i Luis Michael Training fedru dangos i\u2019w colegau bod eu \u2018myfyrwyr\u2019 yn bodloni gofynion y cynllun."}, {"text_idx": "#000017", "text": "\u201cBu i\u2019r dynion hyn dynnu arian trethdalwyr yn dwyllodrus oddi wrth y cynlluniau a fwriadwyd ar gyfer gweddnewid bywydau pobl ifanc. Yn hytrach, roedd eu cynllun prentisiaeth yn gwbl ffug.\u201d"}, {"text_idx": "#000018", "text": "Dan gynllun prentisiaeth yr Asiantaeth Ariannu Sgiliau, byddai Luis Michael Training yn cael arian ar gyfer y prentisiaid a roddwyd dan ofal cyflogwr a oedd yn bodloni\u2019r meini prawf. Ond llwyddodd y cwmni i osgoi\u2019r gofynion, gan greu gwaith papur chyfriflenni ariannol ffug er mwyn casglu arian addysg."}, {"text_idx": "#000019", "text": "Collodd y colegau a dargedwyd dros \u00a33.5m yn sgil y twyll, gan achosi caledi ariannol difrifol a lleihau\u2019r arian a oedd ar gael ar gyfer gwasanaethau, dosbarthiadau a chyrsiau eraill mewn ysgolion."}, {"text_idx": "#000020", "text": "Cafodd bron i 150 o glybiau pe\u0302l-droed, cymdeithasau chwaraeon ac elusennau eu twyllo hefyd i ddarparu gwasanaethau i Luis Michael Training, ond ni chawsant erioed eu talu am y gwaith a ddarparwyd, gan effeithio ar eu gallu i gefnogi prosiectau cymunedol sylfaenol a rhaglenni allgymorth eraill."}, {"text_idx": "#000021", "text": "Yn dilyn ei gysylltiad a\u0302 Luis Michael Training, dechreuodd Jack Harper, dan yr enw Football , ei gynllun twyllodrus ei hun a cheisiodd greu partneriaeth gyda Choleg Cymunedol Lerpwl i ddarparu hyfforddiant i brentisiaid. Yn sgil gwaith archwilio gan y coleg, canfuwyd bod y garfan gychwynnol o ddysgwyr yn anghymwys ar gyfer yr arian prentisiaeth, gyda dogfennau ffug wedi eu darparu er sylw\u2019r coleg i\u2019w hargyhoeddi bod y dysgwyr mewn gwaith."}, {"text_idx": "#000024", "text": "Cafwyd Mark Aizlewood yn EUOG o gynllwynio i dwyllo drwy ymhoniad anwir, yn gysylltiedig ag adran 1(1) o Ddeddf Cyfraith Droseddol 1977 ond yn DDIEUOG o\u2019r un cyhuddiad yn gysylltiedig a\u0302 ffugio cyfrifon ariannol.\nCafwyd Keith Anthony Williams yn EUOG ar 2 achos o gynllwynio i dwyllo drwy ymhoniad anwir, yn unol ag adran 1(1) o Ddeddf Cyfraith Droseddol 1977.\nCafwyd Paul Anthony Sugrue yn EUOG ar 2 achos o gynllwynio i dwyllo drwy ymhoniad anwir, yn unol ag adran 1(1) o Ddeddf Cyfraith Droseddol 1977.\nCafwyd Jack William Harper yn:\nDDIEUOG o 1 achos o gynllwynio i dwyllo drwy ymhoniad anwir, yn groes i adran 1(1) o Ddeddf Cyfraith Droseddol 1977.\nYn EUOG o 1 achos o dwyll, yn groes i adran 1 o Ddeddf Dwyll 2006\nYn EUOG o 1 achos o ddefnyddio offeryn ffug, yn groes i adran 3 o Ddeddf Ffugiadau a Drwgfathu 1981."}, {"text_idx": "#000025", "text": "DDIEUOG o 1 achos o gynllwynio i dwyllo drwy ymhoniad anwir, yn groes i adran 1(1) o Ddeddf Cyfraith Droseddol 1977.\nYn EUOG o 1 achos o dwyll, yn groes i adran 1 o Ddeddf Dwyll 2006\nYn EUOG o 1 achos o ddefnyddio offeryn ffug, yn groes i adran 3 o Ddeddf Ffugiadau a Drwgfathu 1981."}]